
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 222 

31 Οκτωβρίου 1997 


ΠΕΡΙΕΧΟΜΕΝΑ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση Επιτροπής για την προμήθεια αγαθών σημα¬ 
ντικής οικονομικής ή τεχνολογικής αξίας. 1 

ΚΑΝΟΝΙΣΜΟΙ 

95 Περί συστάσεως και λειτουργίας του Βλαχογιαν- 
νείου Εκκλησιαστικού Μουσείου Μακεδονικής 
Ιστορίας της Ιεράς Μητροπόλεως Βερροίας και 


Ναούσης. 2 

96 Περί συστάσεως και λειτουργίας, Εκκλησιαστικού 
Μουσείου Ενορίας Αγίου Γεωργίου Νηλείας της 
Ιεράς Μητροπόλεως Δημητριάδος. 3 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Πράξη67της24.10.1997 (1) 

Σύσταση Επιτροπής για την προμήθεια αγαθών σημαντι¬ 
κής οικονομικής ή τεχνολογικής αξίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. διατάξεις του άρθρου 3 του Ν. 2286/1995 
«Προμήθειεςτου Δημόσιου τομέα και ρυθμίσεις συναφών 
θεμάτων» (ΦΕΚ 19/1.2.1995, τεύχος Α'). 

β. Τις διατάξεις του άρθρου 8 παρ. 4 εδάφ. γ' του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/26.7.1985, τεύχος Α'). 

γ. Την αριθμ. Π1/643/16.3.1995 κοινή απόφαση του 
Υπουργού Εθνικής Οικονομίας, του Αναπληρωτή 
Υπουργού Βιομηχανίας, Ενέργειας και Τεχνολογίας και 
του Υφυπουργού Εμπορίου (ΦΕΚ 242/31.3.1995, τεύχος 
Β'). 

δ. Την αριθμ. Π1/4591/12.9.1996 κοινή απόφαση των 
Υφυπουργών Ανάπτυξης. 

ε. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» που προστέθηκε 
με το άρθρο 27 του Ν. 2081/1992 «Ρύθμιση του θεσμού 


των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ 154/10.9.1992, τεύ¬ 
χος Α'). 

στ. Το γεγονός ότι, από τις διατάξεις της Πράξης αυτής, 
δεν προκαλείται δαπάνη σε βάρος του Κρατικού 
Προϋπολογισμού. 

ζ. Την αριθμ. 4112 εξ./20.8.1997 εισήγηση του 
Υπουργού Μεταφορών και Επικοινωνιών. 

η. Την πρόταση του Πρωθυπουργού, αποφασίζει: 

Α) Συνιστά Επιτροπή για την προμήθεια αγαθών σημα¬ 
ντικής οικονομικής ή τεχνολογικής αξίας που αποτελείται 
απότους: 

α) Υφυπουργό Μεταφορών και Επικοινωνικών, ως 
Πρόεδρο. 

β) Υφυπουργό Εθνικής Οικονομίας. 

γ) Υφυπουργό Εθνικής Άμυνας. 

δ) Υφυπουργό Ανάπτυξης. 

ε) Έναν εκπρόσωπο κάθε κόμματος αναγνωρισμένου 
στη Βουλή των Ελλήνων, ως μέλη. 

Β) Τον Πρόεδρο της Επιτροπής, σε περίπτωση απου¬ 
σίας ή κωλύμματος, αναπληρώνει ο Υφυπουργός 
Ανάπτυξης. 

Γ) Χρέη Γραμματέα της Επιτροπής εκτελεί υπάλληλος 
με βαθμό Α', υποδιεκνυόμενος με τον αναπληρωτή του, α¬ 
πό τον Πρόεδρο της Επιτροπής. 

Δ) Η Επιτροπή είναι αρμόδια για τηνπρομήθειατριών (3) 
ΒΑϋΑΠ Μ-85Β διαδρομής, στην Υπηρεσία Πολιτικής 
Αεροπορίας (Υ.Π.Α.). 

Ε) Κατά τα λοιπά, εφαρμόζονται οι διατάξεις του Ν. 
2286/1995 (ΦΕΚ 19/1995, τεύχος Α'). 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Τα μέλη 

Ακριβές Αντίγραφο 

Ο Γενικός Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Κ ΑΝΟΝΙΣΜΟ Ι 

ΚΑΝΟΝΙΣΜΟΣ ΥΠΆΡΙΘΜ. 95/1997 (2) 

Περί συστάσεως και λειτουργίας του Βλαχογιαννείου 
Εκκλησιαστικού Μουσείου Μακεδονικής Ιστορίας της 
Ιερός Μητροπόλεως Βερροίας και Ναούσης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ' όψει: 

1. Τας διατάξεις της παραγρ. 5 του άρθρου 45, του 
Νόμου 590/1977 «Περί του Καταστατικού Χάρτου της 
Εκκλησίας της Ελλάδος··. 

2. Την υπ' αριθμ. 135/5.6.1997 Πρότασιν του Σεβ. 
Μητροπολίτου Βερροίας και Ναούσης Παντελεήμονος. 

3. Την από 14.7.1997 Γνωμάτευσιν του Νομικού 
Γραφείου της Εκκλησίας. 

4. Την από 16.7.1997 Απόφασιν της Διαρκούς Ιεράς 
Συνόδου. 

5. Την από 31.7.1997 Απόφασιν της Ιεράς Συνόδου της 
Ιεραρχίας, ψηφίζει: 

Τον υπ' αριθμ. 95/1997 ΚΑΝΟΝΙΣΜΟΝ, έχοντα ούτω: 


ΚΑΝΟΝΙΣΜΟΣ ΥΠ'ΑΡΙΘΜ. 95/1997 

«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΤΟΥ ΒΛΑΧΟΓΙΑΝΝΕΙΟΥ ΕΚΚΛΗΣΙΑΣΤΙΚΟΥ ΜΟΥΣΕΙΟΥ 
ΜΑΚΕΔΟΝΙΚΗΣ ΙΣΤΟΡΙΑΣ 

ΤΗΣ ΙΕΡΑΣ ΜΗΤΡΟΠΟΛΕΩΣ ΒΕΡΡΟΙΑΣ ΚΑΙ ΝΑΟΥΣΗΣ» 

Άρθρο 1 

Συνιστάται .στην Ιερά Μητρόπολη Βερροίας και 
Ναούσης, ως Νομικό Πρόσωπο Ιδιωτικού Δικαίου 
(Ν.Π.Ι.Δ.) το «Βλαχογιάννειο Εκκλησιαστικό Μουσείο 
Μακεδονικής Ιστορίας, που θα λειτουργήσει στην 
Βέρροια, σε μέγαρο της Ιεράς Μητροπόλεως επί της ο¬ 
δού Ανοίξεως, που δωρήθηκε για τον παραπάνω σκοπό α¬ 
πό την οικογένεια Βλαχογιάννη. 

Άρθρο 2 

Το Μουσείο έχει τη δική του σφραγίδα, η οποία φέρει 
κυκλικά τις λέξεις «Βλαχογιάννειο Εκκλησιαστικό 
Μουσείο Μακεδονικής Ιστορίας». Σε δεύτερο κύκλο, τον 
τίτλο της Ιεράς Μητροπόλεως Βερροίας και Ναούσης. 

Άρθρο 3 

Σκοπός του Εκκλησιαστικού Μουσείου είναι η συγκέ¬ 
ντρωση, διαφύλαξη και κατάλληλη έκθεση κειμηλίων, α¬ 
ντικειμένων, φωτογραφιών, στολών, βιβλίων, εγγράφων, 
εφημερίδων και άλλων συναφών που σχετίζονται με την 
Ιστορία της Μακεδονίας και έχουν επιστημονική και εθνι¬ 
κή αξία. Σε κατάλληλα διαμορφωμένους χώρους του 
Μουσείου, εκτός των εκθεμάτων, θα δίδεται η δυνατότη¬ 
τα με την χρήση της σύγχρονης τεχνολογίας να εντρυ- 
φούν οι ενδιαφερόμενοι στην Ιστορία της Μακεδονίας και 
να γίνωνται σχετικές διαλέξεις σε ομάδες επισκεπτών. 
Επίσης θα υπάρχει χώρος για περιοδικές εκθέσεις καλλι¬ 
τεχνών και άλλες συναφείς χρήσεις. 

Άρθρο 4 

Το Εκκλησιαστικό Μουσείο τελεί υπό την άμεση επο- 
πτεία της Ιεράς Μητροπόλεως Βερροίας και Ναούσης 


και διοικείται από επταμελές Διοικητικό Συμβούλιο, α- 
ποτελούμενο από τον εκάστοτε Μητροπολίτη Βερροίας 
και Ναούσης, ως Πρόεδρο, από τρεις Κληρικούς και 
τρεις λαϊκούς εκ των οποίων δύο πάντοτε θα προέρχο¬ 
νται εκ των κατιόντων της οικογένειας Βλαχογιάννη. 
Άπαντα τα μέλη διορίζονται από τον Μητροπολίτη με 
τριετή θητεία που δύναται να ανανεωθεί και προσφέ¬ 
ρουν τις υπηρεσίες του άμισθα. Σε περίπτωση που κα¬ 
νείς από την οικογένεια Βλαχογιάννη δεν αποδέχεται 
τον διορισμό του ή αν ποτέ εκλείψει η οικογένεια, τότε 
στη θέση τους ο Μητροπολίτης μπορεί να διορίσει κλη¬ 
ρικούς ή λαϊκούς. 

Άρθρο 5 

Το Διοικητικό Συμβούλιο συνέρχεται μετά από πρό¬ 
σκληση του Προέδρου, ή ύστερα από έγγραφη αίτηση 
τουλάχιστον πέντε Μελών, τα οποία υποχρεούνται να α¬ 
ναφέρουν και τα θέματα για τα οποία ζητούν τη σύγκληση 
του Συμβουλίου. 

Το Διοικητικό Συμβούλιο ευρίσκεται σε νόμιμη απαρτία 
και αποφασίζει εγκύρως όταν παρίσταται τουλάχιστον 
πέντε μέλη. 

Οι αποφάσεις του Διοικητικού Συμβουλίου λαμβάνο- 
νται κατά πλειοψηφία. Σε περίπτωση ισοψηφίας υπερι¬ 
σχύει η ψήφος του Προέδρου. 

Συνεδρίασιςτου Διοικητικού Συμβουλίου είναι άκυρη, ε¬ 
άν δεν παρίσταται ο Πρόεδρος ή ο αναπληρωτής του. 

Κατά την πρώτη συνεδρίαση του Διοικητικού Συμβου¬ 
λίου εκλέγονται, μεταξύ των μελών ο Αντιπρόεδρος, ο 
Ταμίας και ο Γραμματέας. 

Άρθρο 6 

Ο Αντιπρόεδρος αναπληροί τον Πρόεδρο μετά από έγ¬ 
γραφη εξουσιοδότησή του. 

Ο Ταμίας διαχειρίζεται την περιουσία του Μουσείου, εί¬ 
ναι υπόλογος έναντι του Διοικητικού Συμβουλίου και τη¬ 
ρεί όλα τα σχετικά βιβλία της διαχειρίσεως και τα παρα¬ 
στατικά έγγραφα πληρωμών. 

Ο Γ ραμματέας, διεξάγει την αλληλογραφία, την οποία 
θέτει υπόψη του Προέδρου, τηρείτο Πρακτικάτων συνε¬ 
δριάσεων του Διοικητικού Συμβουλίου καθώς και το 
Πρωτόκολλο. 

Εφόσον χρειαστεί, το Διοικητικό Συμβούλιο μπορεί να 
προσλάβει έμμισθο προσωπικό για τις ανάγκες του. 

Άρθρο 7 

Το Διοικητικό Συμβούλιο έχει την αρμοδιότητα για την 
εν γένει διοίκηση και διαχείριση του Μουσείου. 

Ειδικώτερα: 

Παρακολουθεί την από επιστημονικής και διοικητικής α- 
πόψεως λειτουργία του Μουσείου. 

Αποδέχεται τις κληρονομιές, κληροδοσίες και δωρεές 
υπέρ του Μουσείου. 

Συντάσσει τον απολογισμό και τον προϋπολογισμό του 
Μουσείου. 

Αποφασίζει για τις ημέρες και ώρες επισκέψεως του 
Μουσείου καθώς και για τις δραστηριότητες και εκθέσεις 
που θα διοργανώνονται στους χώρους του Μουσείου. 

Γ ενικά αποφασίζει για κάθε θέμα, που ανάγεται στην ε¬ 
πίτευξη των σκοπώντου Μουσείου. 

Άρθρο 8 

Ο Πρόεδρος του Δ.Σ. εκπροσωπείτο Μουσείο ενώπιον 
κάθε δικαστικής και διοικητικής αρχής. Το Δ.Σ. δύναται με 
πράξη του να ορίσει, ύστερα από εισήγηση του 
Προέδρου, και άλλο μέλος ως εκπρόσωπο ενώπιον δικα¬ 
στικής ή άλλης αρχής. 

Άρθρο 9 

Πόροι του Μουσείου είναι: 

Δωρεές, κληρονομιές, κληροδοσίες, επιχορηγήσεις, 
κ.λ.π. φυσικών και νομικών προσώπων. 

Έσοδα από διοργάνωση περιοδικών εκθέσεων. 

Έσοδα από πωλήσεις βιβλίων ή αναμνηστικών αντικει¬ 
μένων, σχετικών με τα εκθέματα. 

Έσοδα από εισιτήρια αν κάτιτέτοιαο αποφασιστεί από 
το Δ.Σ. 

Έσοδα από κάθε άλλη νόμιμη πηγή. 

Άρθρο 10 

Η διοίκηση και η διαχείριση της περιουσίας του 
Μουσείου ενεργείται από το Δ.Σ. 

Για κάθε εισφορά σε χρήμα εκδίδεται γραμμάτιο ει- 
σπράξεως, το οποίο υπογράφεται από τον Πρόεδρο και 
τον Ταμία και καταχωρίζεται ως έσοδο στο βιβλίο ταμείου. 
ΓΙα οποιαδήποτε άλλη εισφορά σε είδος γίνεται σχετική 
καταχώριση στα οικεία βιβλία του Μουσείου. 

Άρθρο 11 

Οι πόροι του Μουσείου διατίθενται: 

Γ ια την καλύτερη προβολή των εκθεμάτων, τον εξωραϊ- 
σμό, την συντήρηση και την λειτουργία του, καθώς και για 
κάθε άλλο έξοδο, που προβλέπεται από τον προϋπολογι¬ 
σμό του Μουσείου. 

Άρθρο 12 

Το Μουσείο τηρεί αριθμημένα και θεωρημένα από τον 
Πρόεδρο τουΔ.Σ. στην τελευταία σελίδα βιβλίο πρακτι¬ 
κών, βιβλίο ταμείου, στέλεχος γραμματίων και εισπράξε¬ 
ων και ενταλμάτων πληρωμών, πρωτόκολλο αλληλογρα¬ 
φίας και βιβλίο εκθεμάτων. Όλα δε πρέπει να είναι αριθ- 
μημένα και θεωρημένα από τον Πρόεδρο του Δ.Σ. 

Άρθρο 13 

Εκθέματα που παραχωρήθηκαν στο Μουσείο επ’ ουδε- 
νί λόγω επιτρέφονται στους παραχωρήσαντες αυτά, πα¬ 
ρά μόνο σε περίπτωση διαλύσεως του Μουσείου. 

Γ ια την διάλυση του Μουσείου, απαιτείται αιτιολογημέ¬ 
νη απόφαση των πέντε τουλάχιστον μελών του 
Διοικητικού Συμβουλίου. 

Η περιουσία του Μουσείου, σε περίπτωση διαλύσεως, 
περιέρχεται στην Ιερά Μητρόπολη Βερροίας και 
Ναούσης. 

Άρθρο 14 

Μετά τη δημοσίευση του κανονισμού διορίζονται αμέ¬ 
σως τα μέλη του Δ.Σ, σύμφωνα με τις διατάξεις του παρό¬ 
ντος. Η θητεία τους λήγει στις 31 Δεκεμβρίου 1999. 

Άθρορ 15 

Γ ια κάθε θέμα που δεν περιλαμβάνεται στον παρόντα 
Κανονισμό, επιλαμβάνεται το Διοικητικό Συμβούλιο. 


Άρθρο 16 

Η ισχύς του Κανονισμού αυτού αρχίζει από τη δημοσί¬ 
ευσή του στην Εφημερίδα της Κυβερνήσεως και στο επί¬ 
σημο Δελτίο της Εκκλησίας της Ελλάδος «ΕΚΚΛΗΣΙΑ». 

Άρθρο 17 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Βερροίας και 
Ναούσης, το ύψος της οποίας δεν μπορεί να υπολογισθή. 

Αθήνα, 31 Ιουλίου 1997 

Ο Πρόεδρος Ο Αρχιγραμματεύς 

Τ Ο Αθηνών ΣΕΡΑΦΕΙΜ ί Ο Διαυλείας ΔΑΜΑΣΚΗΝΟΣ 
-♦- 

ΚΑΝΟΝΙΣΜΟΣ ΥΠΆΡΙΘΜ. 96/1997 (3) 

Περί συστάσεως και λειτουργίας, Εκκλησιαστικού 
Μουσείου Ενορίας Αγίου Γεωργίου Νηλείαςτης Ιεράς 
Μητροπόλεως Δημητριάδος. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψει: 

1. Την διάταξη της παραγρ. 5 του άρθρου 45, του Νόμου 
590/1977 «Περίτου Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 433/26.3.1997 Πρότασιν του 
Σεβασμιωτάτου Μητροπολίτου Δημητριάδος. 

3. Την από 14.4.1997 Γνωμοδότησιν του Νομικού 
Γ ραφείου της Εκκλησίας. 

4. Την από 7.5.1997 Απόφασιν της Διαρκούς Ιεράς 
Συνόδου. 

5. Την από 31.7.1997 Απόφασιν της Ιεράς Συνόδου της 
Ιεραρχίας, φηφίζει: 

Τον υπ’ αριθμ. 96/1997 ΚΑΝΟΝΙΣΜΟΝ, έχοντα ούτω: 


ΚΑΝΟΝΙΣΜΟΣ ΥΠ’ΑΡΙΘΜ. 96/1997 

«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΜΟΥΣΕΙΟΥ 
ΤΗΣ ΕΝΟΡΙΑΣ ΑΓΙΟΥ ΓΕΩΡΓΙΟΥ ΝΗΛΕΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ» 

Άρθρο 1 

Συνιστάται, δυνάμει του άρθρου 45 παρ. 5 του Ν. 
590/1977 «Περίτου Καταστατικού Χάρτου της Εκκλησίας 
της Ελλάδος» Εκκλησιαστικόν Μουσείοντης ενορίας Αγ. 
Γεωργίου Νηλείας της Ιεράς Μητροπόλεως Δημητριά¬ 
δος ως Εκκλησιαστικόν νομικόν πρόσωπον, εξαρτώμενον 
εκ της ενορίας ταύτης. 

Άρθρο 2 

Το Εκκλησιαστικόν Μουσείον στεγάζεται εις ειδικόν χώ¬ 
ρον κείμενον κάτωθι του ενοριακού Ιερού Ναού Αγίου 
Γεωργίου Νηλείας. 

Άρθρο 3 

Σκοπός του Εκκλησιαστικού Μουσείου είναι: α) η συλ¬ 
λογή, καταγραφή, φύλαξις, συντήρησις και έκθεσις κει¬ 
μηλίων, βιβλίων, ιερών εικόνων και λοιπών αντικειμένων 
και έργων εκκλησιαστικής κυρίως τέχνης και λαογρα¬ 
φίας, β) η δια της τέχνης εν γένει καλλιέργεια και ανάπτυ- 
ξις του θρησκευτικού και καλλιτεχνικού συναισθήματος, 



8018 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


αλλά και της γνωριμίας και αγάπης των κατοίκων του ευ- 
ρυτέρου χώρου της Μαγνησίας με την ελληνορθόδοξον 
παράδοσιν και γ) η ευρεία διάδοσις και εμπέδωσις εις το 
κοινόν των αρχών της Ελληνορθόδοξου παραδόσεως. 

Αρθρο 4 

Οι σκοποί του Εκκλησιαστικού Μουσείου δύνανται να 
πραγματωθούν διά παντός νομίμου μέσου, ιδία δε δια της 
καταλλήλου αναζητήσεως και εξασφαλίσεως του προς 
έκθεσιν αρχειακού υλικού, δια της αξιοποιήσεως καταλ- 
λήλωνπροσώπωντα οποία γνωρίζουντην εκκλησιαστικήν 
τέχνην και την λαογραφία, δια της εκδόσεως καταλλήλων 
βιβλίων, δια της διοργανώσεως διαλέξεων, ομιλιών, και 
εκδηλώσεων προβολής της παραδόσεως του τόπου, και 
δια παντός ετέρου τρόπου, τον οποίον ήθελεν αποφασί¬ 
σει το Δ.Σ. του Εκκλησιαστικού Μουσείου. 

Άρθρο 5 

Το Εκκλησιαστικόν Μουσείον διοικείται από δμελέςΔ.Σ. 
το οποίον διορίζεται υπό του Μητροπολιτικού 
Συμβουλίου της I. Μητροπόλεως Δημητριάδος επί 3ετεί 
θητεία και απαρτίζεται έκτων κάτωθι: 

1. Του εκάστοτε αιδεσιμωτάτου εφημερίου, ως 
Προέδρου. 

2. Του εκάστοτε Προέδρου του Κοινοτικού Συμβουλίου, 
ως Αντιπροέδρου. 

3. Εξ ενός μέλους του Εκκλησιαστικού Συμβουλίου και 

4. Εκ δύο εγκρίτων πολιτών, ειδημόνων εις τα της 
Τέχνης. 

Άρθρο 6 

Το Εκκλησιαστικόν Μουσείον εκπροσωπείται ενώπιον 
πάσης αρχής υπό του Προέδρου, και τουτου κωλυομέ- 
νου, υπό του Αντιπροέδρου αυτού. Μεταξύ των μελώντου 
Δ.Σ. κατανέμονται απ’ αρχής τα επί μέρους αξιώματα 
τουΓεν. Γραμματέως καιτουΤαμίου. Ο Πρόεδρος συγκα- 
λεί το Δ.Σ. εις συνεδρίασιν άπαξ του μηνός και καταρτίζει 
τηνημερησίανΔιάταξιν, ενώ ο Αντιπρόεδρος τον αναπλη- 
ρεί απουσιάζοντα ή κωλυόμενον. Ο Γενικός Γραμματεύς 
τηρεί την σφραγίδα και το βιβλίον Πρακτικών Δ.Σ. καθώς 


και το αρχείο της αλληλογραφίας και παν σχετικόν έγ¬ 
γραφων. Ο δε ταμίας ενεργεί βάσει διπλοτύπων αποδεί¬ 
ξεων, θεωρημένων παρά της I. Μητροπόλεως, τας ει¬ 
σπράξεις και τα πληρωμάς κατόπιν εντολής του 
Προέδρου. Τον ετήσιον οικονομικόν Προϋπολογισμόν και 
Απολογισμόν του Μουσείου συντάσσει και εγκρίνει το 
Δ.Σ. και εν συνεχεία το Μητροπολιτικόν Συμβούλιον. 

Άρθρο 7 

Πόροι του Εκκλησιαστικού Μουσείου είναι: 

1. Επιχορηγήσεις από φορείς του Κράτους ή Ν.Π.Δ.Δ. 

2. Επιχορηγήσεις από την Κοινότητα. 

3. Πάσης φύσεως εισφοραί, δωρεαί, κληρονομίαι και 
κληροδοσίαι από μέρους φυσικών ή νομικών προσώπων. 

Άρθρο 8 

Δια παν θέμα, μη προβλεπόμενον υπό το παρόντος, α¬ 
ποφασίζει το Μητροπολιτικόν Συμβούλιον, μετ' εισήγησιν 
του Δ.Σ. του Μουσείου. 

Άρθρο 9 

Το «Εκκλησιαστικόν Μουσείον» διαλύεται καθ’ ον τρό¬ 
πον συνεστήθη, η δε περιουσία του και τα πάσης φύσεως 
εκθέματατου περιέρχονται ειςτο Νομικόν Πρόσωποντου 
ενοριακού Ναού Αγίου Γεωργίου Νηλείας. 

Άρθρο 10 

Η ισχύς του παρόντος Κανονισμού άρχεται από της δη- 
μοσιεύσεως αυτού δια της «Εφημερίδος της 
Κυβερνήσεως» και του περιοδικού «ΕΚΚΛΗΣΙΑ». 

Άρθρο 11 

Εκ της δημόσιεύσεως του παρόντος Κανονισμού προ- 
καλείται δαπάνη εις βάρος του προϋπολογισμού του 
Νομικού Προσώπου του Ιερού Ναού Αγίου Γεωργίου 
Νηλείας, το ύψος της οποίας δεν δύναται να υπολογισθή. 

Αθήνα, 31 Ιουλίου 1997 

Ο Πρόεδρος Ο Αρχιγραμματεύς 

Τ Ο Αθηνών ΣΕΡΑΦΕΙΜ Τ Ο Διαυλείας ΔΑΜΑΣΚΗΝΟΣ 

